**Vinárstvo Vinidi**

Elegancia s dávkou drzosti.

**Koreňmi v srdci Bábu**

Ak si nalejete pohár vína a zahľadíte sa na etiketu, v duchu sa ocitnete uprostred bábskych vinohradov a budete pozorovať západ slnka zrkadliaci sa vo vodách bábskeho jazera a iskriaci v odleskoch vína, ktoré držíte v ruke.

Vénidi – tak sa volali Slovania dávno pred vznikom Samovej ríše a sú pôvodní obyvatelia územia, kde vyrástlo VINIDI. Vinárstvo obhospodaruje 50 ha vinohradov na Bábskej hore, kde víno spája pôdu, podnebie a um našich ľudí.

**Kvalita bez kompromisov**

Expresivita našich vín spočíva v dôraze na kvalitu. Zaťaženie viniča je obmedzené na max. 1,5 kg, často aj menej, aby sme dosiahli špičkovú kvalitu. Hrozno z rôznych polôh spracovávame samostatne a dbáme na každý detail vinifikácie.

Naše technológie minimalizujú pracnosť a zbytočné zásahy, pričom procesy vývoja vína možno riadiť online, čo zaručuje maximálnu presnosť.

**Všetko pod jednou strechou**

Tiché vína a aj šumivé vína – tradične vyrábaný sekt alebo Frizzante – vznikajú u nás s dôrazom na kvalitu a inovácie.

Počas teplejších mesiacov si môžete víno vychutnať aj na našej terase s výhľadom na vinohrad, kde Vás potešia lahodné grilované špeciality pripravené našim kuchárom.

Ak hľadáte únik od každodenného zhonu, naše degustačné priestory Vám poskytnú absolútny pokoj a súkromie – zaručene, pretože ani signál sem nedosiahne.

**Kde nás nájdete**

Vinárstvo je ľahko dostupné pri rýchlostnej ceste R1,no za jej ruchom nájdete pokojné miesto na ochutnávku vín s rodinou, či priateľmi. Pre čo najlepší zážitok Vám radi pripravíme ponuku vín, degustáciu alebo večierok na mieru. Tento zážitok si určite zapamätáte.

obchod@vinidi.sk

+421 903 776 639

www.vinidi.sk